เหงียน กวาง หาย (นักฟุตบอลเกิด พ.ศ. 2540)

**เหงียน กวาง หาย** (; เกิดวันที่ 12 เมษายน ค.ศ. 1997) เป็นนักฟุตบอลชาวเวียดนาม ปัจจุบันลงเล่นในตำแหน่งกองกลางตัวรุก หรือปีกให้แก่กงอาน ฮานอย สโมสรในวี.ลีก ดิวิชัน 1 และทีมชาติเวียดนาม

กวาง หาย ถือเป็นหนึ่งในนักฟุตบอลเวียดนามที่เก่งที่สุดในยุคของเขา เขามีชื่อเสียงในด้านสไตล์การเล่นที่มีเทคนิค ฟรีคิกที่ยอดเยี่ยม และวิสัยทัศน์ด้านแท็กติกที่ดีแต่อย่างไรก็ตามสมาคมฟุตบอลเวียดนามมีแนวคิดที่จะสร้างความสำเร็จให้กับทีมชาติเวียดนาม ให้กลับมายิ่งใหญ่เป็นเบอร์ 1 ของอาเซียนอีกครั้ง จึงให้ความสำคัญกับผู้เล่นโอนสัญชาติ เช่น เหงียน ซวน เซิน หรือชื่อเดิมคือ ราฟาเอลสัน เบเซอร์รา เฟอร์นันเดส มากกว่า ทำให้บทบาทและชื่อเสียงของเขาในทีมชาติลดลง

## อาชีพสโมสร

### ฮานอย
กวาง หาย ซึ่งเป็นผลิตผลของสโมสรฮานอย เปิดตัวอาชีพค้าแข้งกับสโมสรในปี 2557 ในเวลาเพียง 3 ปี เขาก็กลายมาเป็นหนึ่งในผลิตภัณฑ์ที่มีอนาคตไกลที่สุดของสโมสร เขามีบทบาทสำคัญในการช่วยให้สโมสรชนะวี.ลีก ดิวิชัน 1 สองฤดูกาลติดต่อกันในปี 2561 และ 2562

### โป
ในวันที่ 29 มิถุนายน 2565 ภายหลังจากที่มีข่าวลือเกี่ยวกับอนาคตของเขา กวาง หายได้ร่วมทีมโปในลีกเดอ ด้วยสัญญา 2 ฤดูกาล ทำให้เขาเป็นผู้เล่นชาวเวียดนามแรกที่ร่วมสโมสรฟุตบอลมาจากฝรั่งเศสเมื่อวันที่ 8 ตุลาคม 2565 เขายิงประตูแรกให้กับโปในนาทีที่ 86 ในเกมเหย้าที่พบกับโรเดซในลีกเดอ เขายิงประตูที่สองของโปในเกมนี้ หลังจากเล่นไปได้เพียง 8 นาที ทำให้เสมอกัน 2–2 และสกอร์นี้ยังคงอยู่จนจบเกม

### กงอาน ฮานอย
ในเดือนมิถุนายน พ.ศ. 2566 กวาง หาย กลับมายังเวียดนามเพื่อเล่นให้กับสโมสรกงอานฮานอย

## อาชีพระดับทีมชาติ

### เวียดนาม อายุไม่เกิน 20 ปี
เขาเป็นกัปตันทีมของเวียดนามรุ่นอายุไม่เกิน 20 ปี ในการแข่งขันฟุตบอลโลกรุ่นอายุไม่เกิน 20 ปี 2017 รอบแบ่งกลุ่มกับฮอนดูรัสและฝรั่งเศส นอกจากนี้ยังถือเป็นครั้งแรกของเวียดนามในการเข้าร่วมการแข่งขันฟุตบอลโลกเยาวชนอีกด้วย

### เวียดนาม อายุไม่เกิน 23 ปี
เขาเริ่มมีชื่อเสียงระหว่างการแข่งขันฟุตบอลเอเชียเยาวชนอายุไม่เกิน 23 ปี ใน พ.ศ. 2561 เขานำทีมเวียดนามอายุไม่เกิน 23 ปี เข้ารอบชิงชนะเลิศเป็นครั้งแรกในประวัติศาสตร์ของเวียดนามในทุกการแข่งขันของสมาพันธ์ฟุตบอลเอเชีย

กวาง หายได้รับเลือกให้เข้าร่วมการแข่งขันเอเชียนเกมส์ 2018 กวาง หายทำประตูได้หนึ่งประตูในเกมที่เวียดนามเอาชนะปากีสถาน 3-0 ในนัดที่พบกับญี่ปุ่น เขายิงประตูเดียวของนัดนั้นได้สำเร็จ ทำให้เวียดนามเอาชนะญี่ปุ่นขึ้นเป็นจ่าฝูงของกลุ่ม ต่อมาเวียดนามได้ผ่านเข้ารอบรองชนะเลิศเป็นครั้งแรกในประวัติศาสตร์ของการแข่งขันเอเชียนเกมส์ โดยพ่ายแพ้ต่อเกาหลีใต้ 3-1 ต่อมาเวียดนามแพ้ให้กับสหรัฐอาหรับเอมิเรตส์ในการดวลจุดโทษในนัดชิงเหรียญทองแดง

กวาง หายเป็นกัปตันทีม และทำประตูได้หนึ่งประตูให้กับเวียดนามในการแข่งขันซีเกมส์ 2019 ในเกมที่ชนะลาว 6–1 ก่อนที่เขาจะได้รับบาดเจ็บในนัดที่พบกับสิงคโปร์และพลาดการแข่งขันตลอดช่วงที่เหลือของการแข่งขัน

### เวียดนาม
thumb|192x192px|เหงียน กวาง หายกับทีมชาติเวียดนามในปี 2568
วันที่ 13 มิถุนายน พ.ศ. 2560 เหงียน กวาง หาย เปิดตัวในระดับนานาชาติในนามทีมชาติชุดใหญ่นัดที่เจอกับจอร์แดน ซึ่งจบลงด้วยการเสมอ 0–0 เขาทำประตูแรกของเขาให้แก่เวียดนามในนัดที่พบกับกัมพูชาเมื่อวันที่ 5 พฤศจิกายน พ.ศ. 2560

เหงียน กวาง หาย ได้รับเลือกจากโค้ชพัก ฮัง-ซอให้เข้าร่วม เอเอฟเอฟ ซูซูกิ คัพ 2018 หลังจากนั้นเขาได้รับรางวัลผู้เล่นยอดเยี่ยมประจำทัวร์นาเมนต์และรวมอยู่ในทีมที่ดีที่สุดของเอเอฟเอฟ ซูซูกิ คัพ 2018

## เกียรติประวัติ
### สโมสร
**ไซ่ง่อน**
* วี.ลีก ดิวิชัน 2: 2015

** ฮานอย**
* วี.ลีก ดิวิชัน 1: 2016, 2018, 2019
* เวียดนามคัพ: 2019, 2020; รองชนะเลิศ: 2016
* เวียดนาม ซูเปอร์คัพ: 2018, 2019, 2020

**กงอัน ฮานอย**
* วี.ลีก ดิวิชัน 1: 2023

### ทีมชาติ
**เวียดนาม อายุไม่เกิน 19 ปี**
* ฟุตบอลอาเซียนชิงแชมป์เยาวชนอายุไม่เกิน 19 ปี รองชนะเลิศ: 2014, 2015
* รางวัลฮัสซานัล โบลเกียห์: รองชนะเลิศ: 2014

**เวียดนาม อายุไม่เกิน 22 ปี**
* ซีเกมส์: 2019

**เวียดนาม อายุไม่เกิน 23 ปี/โอลิมปิก**
* เอ็ม-150 คัพ อันดับที่ 3: 2017
* เอเชียนคัพ รุ่นอายุไม่เกิน 23 ปี รองชนะเลิศ: 2018
* วีเอฟเอฟ คัพ: 2018
* กีฬาฟุตบอลในเอเชียนเกมส์ อันดับที่ 4: 2018

**เวียดนาม**
* ฟุตบอลชิงแชมป์แห่งชาติอาเซียน: 2018, 2024; รองชนะเลิศ: 2022
* ฟุตบอลชิงถ้วยพระราชทานคิงส์คัพ รองชนะเลิศ: 2019
* วีเอฟเอฟ คัพ: 2022

### รายบุคคล
* ฟุตบอลชิงแชมป์แห่งชาติอาเซียน MVP: 2018
* ลูกบอลทองคำเวียดนาม: 2018
* วี.ลีก ดิวิชัน 1 นักเตะยอดเยี่ยมประจำฤดูกาล: 2019

## อ้างอิง

## แหล่งข้อมูลอื่น
* 

หมวดหมู่:บุคคลจากฮานอย
หมวดหมู่:นักฟุตบอลชาวเวียดนาม
หมวดหมู่:นักฟุตบอลทีมชาติเวียดนาม
หมวดหมู่:กองกลางฟุตบอล
หมวดหมู่:กองหน้าฟุตบอล
หมวดหมู่:ผู้เล่นในวี.ลีก 1
หมวดหมู่:ผู้เล่นในลีกเดอ
หมวดหมู่:ผู้เล่นสโมสรฟุตบอลฮานอย
หมวดหมู่:ผู้เล่นสโมสรฟุตบอลไซ่ง่อน
หมวดหมู่:ผู้เล่นสโมสรฟุตบอลโป
หมวดหมู่:ผู้เล่นในเอเชียนคัพ 2019